ระเบียบสำนักงานกลางทะเบียนราษฎรระเบียบสำนักงานกลางทะเบียนราษฎรกรมการปกครองว่าด้วยการจัดทำทะเบียนราษฎรพ.ศ. ๒๕๑๕----------- อาศัยอำนาจตามความในมาตรา๕ แห่งพระราชบัญญัติการทะเบียนราษฎร พ.ศ. ๒๔๙๙ ซึ่งแก้ไขเพิ่มเติมโดยประกาศของคณะปฏิวัติฉบับที่ ๒๓๔ ลงวันที่ ๓๑ ตุลาคม ๒๕๑๕ผู้อำนวยการทะเบียนวางระเบียบการจัดทำทะเบียนราษฎรไว้ดังต่อไปนี้ ส่วนที่ ๑ การจัดทำเลขหมายประจำบ้าน ตอนที่ ๑ บ้านที่ต้องกำหนดเลขหมายประจำบ้าน ข้อ๑ คำว่า "บ้าน"หมายความว่า โรงเรือนหรือสิ่งปลูกสร้างสำหรับใช้เป็นที่อยู่ประจำซึ่งมีเจ้าบ้านครอบครอง และให้หมายความรวมตลอดถึง เรือแพ ซึ่งจอดเป็นประจำและใช้เป็นที่อยู่ประจำ โรงพยาบาล โรงแรม เรือนจำหรือสถานที่อย่างอื่นซึ่งอาจใช้เป็นที่อยู่อาศัยด้วย แต่ถ้าบ้านนั้น ๆ ไม่ใช่เป็นที่อยู่อาศัยเป็นประจำ เช่นโรงนา เรือเร่ขายของ ไม่นับว่าเป็นบ้าน และไม่ต้องกำหนดเลขหมายประจำบ้าน คำว่า"เจ้าบ้าน" หมายความว่า ผู้ซึ่งเป็นหัวหน้าครอบครองบ้าน ในฐานะเป็นเจ้าของ ผู้เช่า หรือในฐานะอื่นใดก็ตาม ในกรณีที่ไม่ปรากฏเจ้าบ้านหรือเจ้าบ้านไม่อยู่ ตาย สูญหายหรือไม่สามารถปฏิบัติหน้าที่ได้ให้ถือว่าผู้ดูแลหรือผู้อยู่ในบ้านขณะนั้นเป็นเจ้าบ้าน ข้อ๒ เลขหมายประจำบ้าน ให้ใช้เลขไทยขนาดสูง๒ นิ้วฟุต ตัวเลขสีขาวจะใช้เขียนบนแผ่นโลหะหรือแผ่นไม้ก็ได้ให้มีขนาดพองามและควรทาพื้นด้วยสีน้ำเงิน หรือสีดำสำหรับบ้านชั่วคราว ตาม ข้อ ๑๓ ให้ใช้เลขไทยสีแดง ขนาดสูง ๒ นิ้วฟุตพื้นสีขาว ข้อ๓ บ้านหลังหนึ่งให้กำหนดเลขหมายประจำบ้านเพียงเลขหมายเดียว ข้อ๔ บ้านที่ปลูกเป็นตึกแถวหรือห้องแถวให้กำหนดเลขหมายประจำบ้านทุกห้อง โดยถือว่าห้องหนึ่ง ๆ เป็นบ้านหลังหนึ่ง ข้อ๕บ้านที่ปลูกไว้สำหรับให้เช่าเป็นหลัง ๆ ให้กำหนดเลขหมายประจำบ้านทุกหลัง แม้จะมีผู้มาเช่าแล้วหรือไม่ก็ตาม ข้อ๖ เรือหรือแพ ที่จอดอยู่ประจำตามลำน้ำและมีผู้อยู่อาศัยให้กำหนดเลขหมายประจำบ้านไว้เช่นเดียวกัน โดยถือว่าเรือลำหนึ่งหรือแพหลังหนึ่งเป็นบ้าน ๆ หนึ่ง ข้อ๗ บ้านซึ่งมีโรงเรือนหรือสิ่งปลูกสร้างอยู่ในขอบเขตเดียวกัน เช่น วัด กองทหาร โรงเรียน เรือนจำ สถานีตำรวจ ให้กำหนดเลขหมายประจำบ้านแต่ละแห่งเพียงเลขหมายเดียวแต่ถ้าเจ้าบ้านประสงค์จะกำหนดเลขหมายประจำบ้านขึ้นอีกก็ให้นายทะเบียนกำหนดให้ ตอนที่ ๒ การกำหนดเลขหมายประจำบ้าน ข้อ๘ให้กำหนดเลขหมายประจำบ้านดังต่อไปนี้ ในเขตเทศบาลให้นายทะเบียนท้องถิ่นดำเนินการ ดังนี้ (๑)ตั้งชื่อถนน ตรอก ซอย ในเขตเทศบาลทุกแห่งจนครบและทำแผ่นป้ายบอกชื่อไว้หัวถนน ปลายถนน และตรงมุมแยก ในกรณีที่ตรอกหรือซอยเดียวกันมีชื่อเดิมหลายชื่อไม่เหมือนกันให้เลือกใช้ชื่อตรอกหรือซอยนั้นแต่ชื่อเดียว โดยใช้ชื่อที่ประชาชนนิยมหรือในกรณีที่มีตรอกหรือซอย ๒ สายมาบรรจบกัน ให้เลือกใช้ชื่อตรอกหรือซอยนั้นแต่ชื่อเดียวโดยถือหลักใช้ชื่อของตรอกหรือซอยที่มีระยะยาวกว่าหรือชื่อที่ประชาชนนิยม ในกรณีที่ตรอกหรือซอยดังกล่าวนี้มีซอยแยกออกไปอีกให้ใช้ชื่อตรอกหรือซอยนั้น ๆ แต่มีเลขหมายกำกับไว้ เช่น รองเมือง ซอย ๑, รองเมืองซอย ๒ ตามลำดับ โดยเริ่มต้นเรียงเลขลำดับ ซอยที่ ๑จากจุดสมมติว่าด้วยการให้เลขหมายประจำบ้านของตรอกหรือซอยนั้น (๒)ให้กำหนดเลขหมายประจำบ้านเรียงตามลำดับบ้าน โดยแต่ละถนน ตรอก ซอย แม่น้ำ หรือลำคลองสายหนึ่ง ๆ ขึ้นลำดับ ๑ ใหม่จนตลอดสายทุกสาย (๓)การเรียงเลขหมายประจำบ้าน ให้เริ่มต้นจากจุดสมมติก่อน เมื่อหันหลังไปทางจุดสมมติฝั่งขวาของถนน ตรอก ซอย แม่น้ำ ลำคลองให้เลขหมายประจำบ้านเป็นเลขคู่เรียงต่อไปตามลำดับ เช่น ๒, ๔, ๖, ๘ ฯลฯส่วนฝั่งซ้ายมือให้ติดเลขหมายประจำบ้านเป็นเลขคี่เรียงกันไปตามลำดับ เช่น ๑, ๓, ๕, ๗, ๙ ฯลฯ นอกเขตเทศบาลให้นายทะเบียนตำบลดำเนินการ ดังนี้ (๑)ถือปฏิบัติเช่นเดียวกับการกำหนดเลขหมายประจำบ้าน ในเขตเทศบาลโดยอนุโลม (๒)เรียงลำดับเลขหมายประจำบ้านเป็นรายหมู่บ้าน เมื่อขึ้นหมู่บ้านใหม่ ให้ขึ้นหมายเลข ๑ เสมอไป (๓)เริ่มต้นให้เลขหมายประจำบ้าน ตั้งแต่ในเขตชุมนุมชนที่หนาแน่นในหมู่บ้านนั้น ๆ เสียก่อนแล้วจึงกำหนดเลขหมายประจำบ้านที่อยู่ใกล้ถนนสายใหญ่ ๆ หรือริมน้ำเป็นลำดับที่ ๒ จนสุดสายแล้วแยกเป็นสายอื่น ๆต่อไปตามความเหมาะสมและสะดวกแก่การค้นห้าบ้าน โดยให้ถือหลักว่าบ้านใกล้เคียงกันควรจะให้เลขหมายประจำบ้านใกล้กัน ข้อ๙ ถ้าชุมนุมชนใดมีบ้านอยู่เป็นหย่อมๆ หรือบ้านที่อยู่ระเกะระกะไม่เป็นระเบียบ ให้กำหนดจุดสมมติขึ้นก่อนแล้วกำหนดเส้นทางจากจุดสมมตินั้น และปฏิบัติตาม ข้อ ๘ ข้อ๑๐ในกรณีที่ไม่สามารถกำหนดจุดสมมติขึ้นได้ เช่นไม่สามารถกำหนดเขตชุมนุมชนขึ้นได้ หรือท้องที่ที่มีบ้านอยู่เป็นหย่อม ๆไม่เป็นระเบียบ ให้กำหนดจุดสมมติขึ้นก่อน แล้วกำหนดให้เลขหมายประจำบ้านเริ่มต้นจากจุดสมมตินั้น ข้อ๑๑บริเวณพื้นที่ที่มีอาณาเขตติดต่อกันหลายท้องที่ให้นายทะเบียนแต่ละแห่งที่ท้องที่ติดกันนั้นทำความตกลงกันว่า ถนน ตรอก ซอย แม่น้ำลำคลอง สายใดที่ติดต่อกันระหว่างท้องที่ให้ติดเลขหมายบ้านฝั่งใดเป็นฝั่งขวาหรือซ้ายเหมือนกันโดยตลอด ข้อ๑๒เมื่อได้กำหนดให้เลขหมายประจำบ้านแล้ว ต่อมามีบ้านปลูกสร้างขึ้นใหม่ระหว่างบ้านหลังใด ก็ให้ใช้เลขหมายประจำบ้านที่อยู่ใกล้ชิดนั้นแล้วเพิ่มตัวเลขไว้ท้ายเช่น ๕/๒, ๕/๓, เป็นเลขหมายประจำบ้านที่ปลูกสร้างขึ้นใหม่หรือถ้าบ้านใดรื้อถอนไป และมีบ้านปลูกสร้างขึ้นใหม่ ณ ที่เดิมหรือใกล้ชิดกับบ้านที่รื้อถอนไปก็ให้ใช้เลขหมายประจำบ้านที่รื้อถอนนั้นถ้าปลูกสร้างบ้านขึ้นใหม่ต่อจากบ้านที่มีเลขหมายประจำบ้านสูงสุดให้กำหนดเลขหมายประจำบ้านที่ปลูกสร้างใหม่เรียงจากเลขหมายสูงสุดนั้นต่อไปตามลำดับ ข้อ๑๓บ้านที่ปลูกสร้างขึ้นโดยมิชอบด้วยกฎหมายหรือระเบียบแบบแผน เช่น บ้านที่ปลูกสร้างในที่สาธารณะ ปลูกสร้างโดยบุกรุกป่าสงวนหรือบ้านที่ปลูกสร้างโดยมิได้รับอนุญาตตามกฎหมายว่าด้วยการควบคุมการก่อสร้าง เป็นบ้านชั่วคราวให้ถือเสมือนบ้านที่จะต้องกำหนดเลขหมายประจำบ้านให้ตามระเบียบนี้ ตอนที่ ๓ จุดสมมติในการให้เลขหมายประจำบ้าน ข้อ๑๔ ถนนที่เป็นทางเข้าเขตชุมนุมชนให้ถือต้นทางของเขตชุมนุมชน ให้ถือต้นทางของเขตชุมนุมชนเป็นจุดสมมติ ข้อ๑๕ ถนนที่ตั้งจากริมฝั่งแม่น้ำริมคลอง หรือชายทะเลให้ถือจากริมฝั่งแม่น้ำ ริมคลอง หรือชายทะเลนั้นเป็นจุดสมมติ ข้อ๑๖ ตรอก หรือซอยให้ถือถนนใหญ่ซึ่งตรอกหรือซอยนั้นแยกออกมาเป็นจุดสมมติ ข้อ๑๗ บ้านที่อยู่ริมน้ำที่ไม่มีถนนตรอก หรือซอย ให้ถือปากน้ำเป็นจุดสมมติ ข้อ๑๘ จุดสมมติอื่น ๆ ที่เหมาะสม เช่นหมู่บ้านที่มีบ้านระเกะระกะ ให้จัดทำเส้นทางสมมติขึ้นเสียก่อน แล้วจึงกำหนดเลขหมายประจำบ้านให้ ตอนที่ ๔ วิธีติดเลขหมายประจำบ้าน ข้อ๑๙บ้านทั่วไปให้ติดเลขหมายประจำบ้านไว้ที่ประตูบ้านทางเข้า หรือที่ที่คนภายนอกแลเห็นได้ง่าย ข้อ๒๐ บ้านที่มีรั้วบ้านโดยรอบให้ติดเลขหมายประจำบ้านไว้ที่ประตูรั้วบ้านทางเข้า ถ้ารั้วบ้านมีประตูทางเข้าหลายทางให้ติดไว้ที่ประตูรั้วซึ่งใช้เข้าออกโดยปกติ ข้อ๒๑ บ้านที่อยู่ริมน้ำและมีศาลาท่าน้ำ ให้ติดเลขหมายประจำบ้านไว้ที่ศาลาท่าน้ำของบ้านนั้นถ้าบ้านใดไม่มีศาลาท่าน้ำให้ติดไว้ที่บ้านซึ่งสามารถมองจากลำน้ำเห็นได้โดยชัดเจน ข้อ๒๒บ้านที่มีรั้วบ้านแต่ไม่มีกรอบประตูรั้วบ้าน ให้ติดเลขหมายประจำบ้านไว้ตรงเสาประตูรั้วบ้านทางเข้าด้านขวามือให้ตัวเลขสูงกว่าพื้นดินประมาณ ๒ เมตร ข้อ๒๓บ้านที่มีรั้วบ้านและกรอบประตูรั้วบ้าน ให้ติดเลขหมายประจำบ้านไว้ตรงกลางของขอบประตูรั้วบ้านเบื้องบน ข้อ๒๔ บ้านที่มีหลายชั้นและแยกการปกครองต่างหากจากกัน เช่น ห้องเช่า ให้ติดเลขหมายประจำบ้านทุกห้องเรียงตามลำดับจากห้องข้างล่างขึ้นไปหาชั้นบน ส่วนที่ ๒ สำนักทะเบียนราษฎรและนายทะเบียน ตอนที่ ๑ สำนักทะเบียนราษฎร ข้อ๒๕การตั้งสำนักทะเบียนให้ดำเนินการตามระเบียบการจัดทำทะเบียนราษฎรของกระทรวงมหาดไทย พ.ศ. ๒๔๙๙ ตอนที่ ๒ นายทะเบียน ข้อ๒๖การแต่งตั้งและถอดถอนนายทะเบียนให้ดำเนินการตามระเบียบการจัดทำทะเบียนราษฎรของกระทรวงมหาดไทย พ.ศ. ๒๔๙๙ ส่วนที่ ๓ การจัดทำทะเบียนราษฎร ตอนที่ ๑ ทะเบียนบ้าน ข้อ๒๗ให้นายทะเบียนอำเภอและนายทะเบียนท้องถิ่นจัดทำทะเบียนบ้านทุกบ้านที่มีเลขหมายประจำบ้าน ดังนี้ (๑)บ้านที่ปลูกสร้างโดยชอบด้วยกฎหมายและระเบียบ ให้ใช้ทะเบียนบ้าน (ท.ร. ๑๔) ฉบับสีขาว (๒)บ้านที่ปลูกสร้างโดยมิชอบด้วยกฎหมายหรือระเบียบ เช่น บ้านที่ปลูกสร้างในที่สาธารณะ ป่าสงวน หรือปลูกสร้างโดยมิได้รับอนุญาตตามกฎหมายว่าด้วยการควบคุมการก่อสร้าง ให้ใช้ทะเบียนบ้าน (ท.ร. ๑๔) ฉบับสีฟ้า บ้านที่ปลูกสร้างโดยมิชอบด้วยกฎหมายหรือระเบียบเมื่อได้ดำเนินการให้ชอบด้วยกฎหมายหรือระเบียบแล้ว ให้จัดทำทะเบียนบ้านสีขาวแทนโดยการคัดรายการเฉพาะบุคคลที่ยังอยู่ในบ้านนั้นและให้แยกทะเบียนบ้านฉบับสีฟ้าออกไว้ต่างหากและหมายเหตุด้วยว่า"ใช้ทะเบียนบ้านฉบับสีขาวแทนเมื่อ..." ตอนที่ ๒ ทะเบียนคนเกิด ข้อ๒๘ คำว่า "เกิดในบ้าน"หมายถึงการเกิดในบ้านทั่ว ๆ ไป ตามความหมายของคำว่า "บ้าน" จะเป็นบ้านของผู้ใดก็ได้ไม่จำกัดว่าต้องเป็นบ้านซึ่งมารดาผู้คลอดเด็กมีชื่ออยู่ในทะเบียนบ้าน คำว่า"เกิดนอกบ้าน" หมายถึง การเกิดนอกชายคาบ้านหรือการเกิดในที่ซึ่งมิได้เป็นบ้านตามความหมายของคำว่า "บ้าน" เช่นเกิดในศาลาที่พักคนเดินทาง เกิดในรถหรือเรือโดยสาร หรือบนทางสาธารณะ เป็นต้น คำว่า"คนต่างท้องที่เกิดนอกบ้าน" หมายถึงคนที่มีชื่อในทะเบียนบ้าน ของสำนักทะเบียนแห่งหนึ่ง ข้อ๒๙ เมื่อนายทะเบียนได้รับแจ้งว่ามีคนเกิดในท้องที่ไม่ว่าจะเป็นการเกิดในบ้านหรือเกิดนอกบ้าน ให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)เรียกสำเนาทะเบียนบ้านจากผู้แจ้งและตรวจสอบกับทะเบียนบ้าน (๒)กรอกสูติบัตรทั้ง ๓ ตอน (๓)เพิ่มรายการคนเกิดลงในทะเบียนบ้านและสำเนาทะเบียนบ้าน (๔)มอบสูติบัตร ตอนที่ ๑ และคืนสำเนาทะเบียนบ้านให้แก่ผู้จ้าง (๕)จัดทำทะเบียนคน (๖)ส่งสูติบัตร ตอนที่ ๓ ไปยังแพทย์เทศบาล (๗)เก็บสูติบัตร ตอนที่ ๒ เข้าแฟ้มทะเบียนคนเกิด ข.นอกเขตเทศบาล ๑.ให้นายทะเบียนตำบลดำเนินการดังนี้ (๑)กรอกสูติบัตรทั้ง ๓ ตอน (๒)มอบสูติบัตร ตอนที่ ๑ ให้แก่ผู้แจ้ง (๓)เพิ่มรายการคนเกิดลงในสำเนาทะเบียนบ้านแล้วลงชื่อนายทะเบียนตำบลในฐานะผู้รับรองรายการ (๔)ส่งสูติบัตร ตอนที่ ๒ และตอนที่ ๓ พร้อมกับสำเนาทะเบียนบ้านที่มีคนเกิดไปยังนายทะเบียนอำเภอ ๒.เมื่อนายทะเบียนอำเภอได้รับสูติบัตร ตอนที่ ๒ และตอนที่ ๓ พร้อมกับสำเนาทะเบียนบ้านให้ดำเนินการดังนี้ (๑)เพิ่มรายการคนเกิดลงในทะเบียนบ้านและตรวจสอบสำเนาทะเบียนบ้านให้ถูกต้องตรงกัน แล้วลงชื่อในทะเบียนบ้านและสำเนาทะเบียนบ้าน (๒)คืนสำเนาทะเบียนบ้านให้นายทะเบียนตำบล (๓)จัดทำทะเบียนคน (๔)ส่งสูติบัตร ตอนที่ ๓ ไปยังนายแพทย์ใหญ่จังหวัด (๕)เก็บสูติบัตร ตอนที่ ๒ เข้าแฟ้มทะเบียนคนเกิด ข้อ๓๐ในกรณีคนต่างท้องที่มาเกิดนอกบ้านให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)กรอกสูติบัตรทั้ง ๓ ตอน (๒)มอบสูติบัตร ตอนที่ ๑ ให้แก่ผู้แจ้ง (๓)ส่งสูติบัตร ตอนที่ ๓ ไปยังแพทย์เทศบาล (๔)คัดและรับรองสำเนาสูติบัตร ตอนที่ ๒ แล้วส่งไปยังนายทะเบียนท้องถิ่นหรือนายทะเบียนอำเภอแห่งท้องที่ที่มารดามีชื่ออยู่ในทะเบียนบ้าน (๕)เก็บสูติบัตร ตอนที่ ๒ เข้าแฟ้มทะเบียนคนเกิด ข.นอกเขตเทศบาล ๑.ให้นายทะเบียนตำบลดำเนินการ ดังนี้ (๑)กรอกสูติบัตรทั้ง ๓ ตอน (๒)มอบสูติบัตร ตอนที่ ๑ ให้แก่ผู้แจ้ง (๓)ส่งสูติบัตร ตอนที่ ๒ และตอนที่ ๓ ไปยังนายทะเบียนอำเภอ ๒.เมื่อนายทะเบียนอำเภอได้รับสูติบัตร ตอนที่ ๒ และตอนที่ ๓ แล้วให้ดำเนินการ ดังนี้ (๑)คัดและรับรองสำเนาสูติบัตร ตอนที่ ๒ แล้วส่งไปยังนายทะเบียนท้องถิ่นหรือนายทะเบียนอำเภอแห่งท้องที่ที่มารดามีชื่ออยู่เพื่อเพิ่มรายการคนเกิดในทะเบียนบ้านและจัดทำทะเบียนคน (๒)ส่งสูติบัตร ตอนที่ ๓ ไปยังนายแพทย์ใหญ่จังหวัด (๓)เก็บสูติบัตร ตอนที่ ๒ เข้าแฟ้มทะเบียนคนเกิด ข้อ๓๑เมื่อนายทะเบียนได้รับแจ้งว่ามีคนต่างท้องที่มาเกิดในบ้าน ให้ถือปฏิบัติเช่นเดียวกับการแจ้งเกิดในบ้านตามข้อ ๒๙และเมื่อมารดาประสงค์จะนำเด็กไปอยู่ที่อื่น ให้ดำเนินการย้ายที่อยู่ตามระเบียบ ข้อ๓๒คนเกิดใหม่ซึ่งถูกทิ้งไว้และมีชีวิตอยู่ เมื่อพนักงานฝ่ายปกครอง หรือตำรวจได้รับแจ้งแล้ว ให้ออกใบรับแจ้ง (ท.ร. ๑๘) ให้ไปแล้วรายงานไปยังนายทะเบียนแห่งท้องที่ที่คนเกิดถูกทิ้งไว้เพื่อออกสูติบัตรให้โดยให้นายทะเบียนกรอกข้อความในสูติบัตรเท่าที่สามารถจะกรอกได้แล้วดำเนินการตามข้อ ๒๙ หรือ ๓๐ แล้วแต่กรณีโดยอนุโลม ข้อ๓๓ การแจ้งการเกิดของบุตรเกินกำหนดสำหรับบุคคลสัญชาติไทย ให้ผู้แจ้งยื่นคำร้องต่อนายทะเบียนแห่งท้องที่ที่บุตรเกิดแล้วให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)เปรียบเทียบคดีความผิด (๒)ดำเนินการสอบสวนพยานหลักฐานแล้วเสนอเรื่องราวไปยังนายอำเภอพร้อมด้วยความเห็น (๓)เมื่อนายอำเภอได้พิจารณาสั่งอนุญาตแล้ว ให้นายอำเภอแจ้งให้นายทะเบียนท้องถิ่นดำเนินการตามระเบียบว่าด้วยการรับแจ้งการเกิดแต่ให้หมายเหตุในสูติบัตรทุกตอนว่า "แจ้งเกิดเกินกำหนด" ข.นอกเขตเทศบาล ให้นายทะเบียนตำบลรับคำร้องแล้วส่งเรื่องราวไปยังนายทะเบียนอำเภอและให้นายทะเบียนอำเภอดำเนินการเช่นเดียวกับนายทะเบียนท้องถิ่นกรณีแจ้งการเกิดเกินกำหนดในเขตเทศบาล ข้อ๓๔เมื่อมีคนต่างด้าวแจ้งการเกิดของบุตรเกินกำหนดให้นายทะเบียนดำเนินการตามระเบียบกระทรวงมหาดไทยว่าด้วยการจัดทำทะเบียนราษฎร พ.ศ.๒๔๙๙ แก้ไขเพิ่มเติม (ฉบับที่ ๕) พ.ศ. ๒๕๑๐ ข้อ๓๕ในกรณีที่ผู้ร้องขอแจ้งการเกิดของบุตรเกินกำหนดไม่มีหลักฐานพอจะเชื่อถือได้ให้ยกคำร้องเสียแล้วแจ้งให้ผู้ร้องทราบ ตอนที่ ๓ การแจ้งชื่อบุตรเกิดใหม่ ข้อ๓๖เมื่อนายทะเบียนผู้รับแจ้งได้รับแจ้งการเกิดให้แนะนำผู้แจ้งตั้งชื่อบุตรเกิดใหม่พร้อมกับการแจ้งเกิด และพิจารณาด้วยว่าชื่อที่ขอตั้งนั้นถูกต้องตามหลักการตั้งชื่อบุคคลหรือไม่ ถ้ายังไม่ถูกต้องก็แนะนำให้ตั้งชื่อเสียใหม่ให้ถูกต้อง ข้อ๓๗ ถ้าบิดาหรือมารดาประสงค์จะเปลี่ยนชื่อบุตรเกิดใหม่ภายในหกเดือนนับแต่ได้แจ้งชื่อไว้แล้ว ให้นายทะเบียนดำเนินการ ดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)เรียกสำเนาทะเบียนบ้านและสูติบัตรตอนที่ ๑ จากผู้แจ้ง (๒)พิจารณาชื่อที่ของเปลี่ยนใหม่นั้นถูกต้องตามหลักการตั้งชื่อบุคคลหรือไม่ ถ้ายังไม่ถูกต้องก็แนะนำให้ตั้งชื่อเสียใหม่ให้ถูกต้อง (๓)แก้ชื่อในสูติบัตร ตอนที่ ๑ และทะเบียนคนเกิด (๔)แก้ชื่อในทะเบียนบ้านและสำเนาทะเบียนบ้าน แล้วลงชื่อ และวัน เดือน ปี กำกับ (๕)คืนสูติบัตร ตอนที่ ๑ และสำเนาทะเบียนบ้านแก่ผู้แจ้ง (๖)แก้ชื่อในบัตรทะเบียนคน แล้วลงชื่อและวัน เดือน ปี กำกับ ข.นอกเขตเทศบาล ให้นายทะเบียนตำบลดำเนินการดังนี้ (๑)เรียกสูติบัตร ตอนที่ ๑ จากผู้แจ้ง (๒)พิจารณาชื่อที่ขอเปลี่ยนใหม่นั้น ถูกต้องตามหลักการตั้งชื่อบุคคลหรือไม่ ถ้ายังไม่ถูกต้องก็แนะนำให้ตั้งชื่อเสียใหม่ (๓)แก้ชื่อในสูติบัตร ตอนที่ ๑ แล้วคืนให้แก่ผู้แจ้ง (๔)รายงานการเปลี่ยนชื่อตัวไปยังนายทะเบียนอำเภอ ตามแบบ ท.ร. ๒๔ พร้อมกับส่งสำเนาทะเบียนบ้านไปยังนายทะเบียนอำเภอเพื่อแก้ทะเบียนคนเกิดทะเบียนบ้านและทะเบียนคน ตอนที่ ๔ ทะเบียนคนตาย ข้อ๓๘ เมื่อนายทะเบียนได้รับแจ้งว่ามีคนตายในท้องที่ซึ่งผู้ตายตายในบ้านที่ตนมีชื่ออยู่ในทะเบียน ให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)เรียกสำเนาทะเบียนจากผู้แจ้งมาตรวจสอบกับทะเบียนบ้าน (๒)ถ้าผู้ตายมีผู้รักษาพยาบาลโดยอาชีพให้เรียกหนังสือรับรองการตายจากผู้ทำการรักษาพยาบาลโดยอาชีพนั้น (๓)กรอกมรณบัตรทั้ง ๓ ตอน (๔)จำหน่ายคนตายออกจากทะเบียนบ้านและสำเนาทะเบียนบ้านโดยประทับเครื่องหมาย "ตาย" สีแดงไว้หน้าชื่อ (๕)มอบมรณบัตร ตอนที่ ๑ พร้อมคืนสำเนาทะเบียนบ้านให้แก่ผู้แจ้ง (๖)จำหน่ายทะเบียนคน โดยประทับเครื่องหมาย "ตาย" สีแดง แล้วแยกไว้ต่างหาก (๗)ส่งมรณบัตร ตอนที่ ๓ ไปยังแพทย์เทศบาล (๘)เก็บมรณบัตร ตอนที่ ๒ และหนังสือรับรองคนตาย (ถ้ามี) เข้าแฟ้มทะเบียนคนตาย ข.นอกเขตเทศบาล ๑.ให้นายทะเบียนตำบลดำเนินการ ดังนี้ (๑)ถ้าผู้ตายมีผู้รักษาพยาบาลโดยอาชีพให้เรียกหนังสือรับรองการตายจากผู้ทำการรักษาพยาบาลโดยอาชีพนั้น (๒)กรอกมรณบัตรทั้ง ๓ ตอน (๓)มอบมรณบัตร ตอนที่ ๑ ให้แก่ผู้แจ้ง (๔)ส่งมรณบัตร ตอนที่ ๒ และตอนที่ ๓ และหนังสือรับรองการตายพร้อมกับสำเนาทะเบียนบ้านไปยังนายทะเบียนอำเภอ ๒.เมื่อนายทะเบียนอำเภอได้รับมรณบัตร ตอนที่ ๒ และตอนที่ ๓ และหนังสือรับรองการตาย พร้อมกับสำเนาทะเบียนบ้านให้ดำเนินการ ดังนี้ (๑)จำหน่ายคนตายออกจากทะเบียนบ้านและสำเนาทะเบียนบ้านโดยประทับเครื่องหมาย "ตาย" สีแดง ไว้หน้าชื่อ (๒)คืนสำเนาทะเบียนบ้านให้นายทะเบียนตำบล (๓)จำหน่ายทะเบียนคน โดยประทับเครื่องหมาย "ตาย" สีแดงแล้วแยกเก็บไว้ต่างหาก (๔)ส่งมรณบัตร ตอนที่ ๓ ไปยังนายแพทย์ใหญ่จังหวัด (๕)เก็บมรณบัตร ตอนที่ ๒ และหนังสือรับรองการตาย (ถ้ามี) เข้าแฟ้มทะเบียนคนตาย ข้อ๓๙เมื่อนายทะเบียนได้รับแจ้งว่ามีคนตายในท้องที่ซึ่งผู้ตายมีถิ่นที่อยู่ภายในเขตสำนักทะเบียนผู้รับแจ้งแต่ตายนอกบ้านที่ตนมีชื่อในทะเบียนบ้าน ให้ดำเนินการตามระเบียบว่าด้วยการรับแจ้งการตายแต่ให้แจ้งไปยังเจ้าบ้านที่ผู้ตายมีชื่อในทะเบียนบ้านให้นำสำเนาทะเบียนบ้านมาแก้รายการแล้วคืนให้เจ้าบ้านไป ข้อ๔๐เมื่อนายทะเบียนได้รับแจ้งว่ามีคนตายในท้องที่ซึ่งผู้ตายมิได้มีถิ่นที่อยู่ภายในเขตสำนักทะเบียนผู้รับแจ้งให้ดำเนินการตามระเบียบว่าด้วยการรับแจ้งการตาย แต่ให้แจ้งไปยังนายทะเบียนที่ผู้ตายมีถิ่นที่อยู่ พร้อมกับส่งสำเนามรณบัตรตอนที่ ๒ ไปให้ เพื่อดำเนินการแก้รายการในทะเบียนบ้าน และจำหน่ายทะเบียนคน ข้อ๔๑ ในกรณีคนตายนอกบ้านถ้าพนักงานฝ่ายปกครองหรือตำรวจได้รับแจ้งการตายแล้วให้ออกใบรับแจ้งให้แก้ผู้แจ้งและรีบแจ้งต่อไปยังนายทะเบียนที่ผู้ตายได้มาตายในเขตท้องที่นั้น และเมื่อนายทะเบียนได้รับแจ้งแล้วให้ดำเนินการต่อไปว่าด้วยการออกมรณบัตร แก้ทะเบียนบ้าน สำเนาทะเบียนบ้านและทะเบียนคน ถ้าเป็นคนต่างท้องที่เมื่อนายทะเบียนได้ออกมรณบัตรให้ไปแล้ว ให้แจ้งไปยังนายทะเบียนที่ผู้ตายมีถิ่นที่อยู่เพื่อดำเนินการต่อไป ข้อ๔๒เมื่อมีผู้มาแจ้งการตายโดยยังไม่พบศพให้นายทะเบียนดำเนินการดังนี้ (๑)ในกรณีที่ผู้หายไปได้หายไปในเขตต้องที่ที่ตนมีชื่ออยู่ในทะเบียนบ้าน เมื่อเจ้าบ้านหรือผู้แทนมาแจ้งกับนายทะเบียนว่ามีคนหายไปและมีข้อเท็จจริงซึ่งเจ้าพนักงานฝ่ายปกครอง หรือพนักงานสอบสวนเชื่อว่าตายแต่ยังไม่พบศพให้นายทะเบียนออกใบรับแจ้งให้แก่ผู้แจ้งไว้เป็นหลักฐาน โดยไม่ต้องออกมรณบัตรและให้หมายเหตุไว้ในทะเบียนบ้านในรายการของผู้ที่หายไปว่า "ได้รับแจ้งจาก....ว่า ตกน้ำตาย ถูกฆ่าตาย ฯลฯ(แล้วแต่กรณี) แต่ยังไม่พบศพ ตามใบรับแจ้งลงวันที่...เดือน.....พ.ศ......" ลงชื่อนายทะเบียน (๒)ในกรณีที่ผู้หายไปมิได้มีชื่ออยู่ในทะเบียนบ้านในท้องที่ที่นายทะเบียนได้รับแจ้งเมื่อนายทะเบียนได้รับแจ้งและปรากฏข้อเท็จจริงจากเจ้าพนักงานฝ่ายปกครองหรือพนักงานสอบสวนเช่นเดียวกับ ข้อ (๑)แล้วให้นายทะเบียนผู้รับแจ้งออกใบรับแจ้งให้แก่ผู้แจ้งไปแล้วแจ้งไปยังนายทะเบียนท้องที่ที่ผู้หายไปมีชื่ออยู่ในทะเบียนบ้านและให้นายทะเบียนนั้น ๆ หมายเหตุไว้ในทะเบียนบ้านในรายการของผู้ที่หายไป เช่นเดียวกับ ข้อ (๑) เมื่อนายทะเบียนได้ดำเนินการตามข้อ (๑) หรือ ข้อ (๒) แล้วแต่กรณี ให้หมายเหตุไว้ในทะเบียนคนมีข้อความอย่างเดียวกับที่ได้หมายเหตุไว้ในทะเบียนบ้าน ข้อ๔๓เมื่อมีผู้แจ้งการตายเกินกำหนดเวลา ให้นายทะเบียนท้องถิ่นหรือนายทะเบียนอำเภอดำเนินคดีแก้ผู้แจ้งแล้วดำเนินการสอบสวนถ้าพิจารณาเห็นว่าไม่มีการทุจริตแอบแฝงอยู่ก็ให้นายทะเบียนผู้รับแจ้งออกมรณบัตรให้กับผู้แจ้งไปได้โดยหมายเหตุในมรณบัตรทุกตอนว่า "ได้รับแจ้งตายเกินกำหนดเวลา"แล้วให้นายทะเบียนลงชื่อและวัน เดือน ปี กำกับ แล้วแก้รายการในทะเบียนบ้านและจำหน่ายทะเบียนคน ตอนที่ ๕ ลูกตายในท้อง ข้อ๔๔ ลูกตายในท้องที่อยู่ในครรภ์มารดาตั้งแต่ ๒๘ สัปดาห์ขึ้นไป ไม่ถือว่าเป็นคนเกิดคนตาย ให้ออกบัตรลูกตายในท้องและไม่ต้องเพิ่มชื่อในทะเบียนบ้าน กับไม่ต้องจัดทำทะเบียนคนแต่อย่างใด ข้อ๔๕ให้นายทะเบียนผู้รับแจ้งดำเนินการ ดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)ถ้ามีผู้ทำคลอดโดยอาชีพ ให้เรียกหนังสือรับรองลูกตายในท้องจากผู้ทำคลอดโดยอาชีพนั้น (๒)กรอกบัตรลูกตายในท้องทั้ง ๒ ตอน (๓)มอบบัตรลูกตายในท้อง ตอนที่ ๑ ให้แก่ผู้แจ้ง (๔)ส่งบัตรลูกตายในท้อง ตอนที่ ๒ ไปยังแพทย์เทศบาล (๕)เก็บหนังสือรับรองลูกตายในท้อง (ถ้ามี) เข้าแฟ้มลูกตายในท้อง ข.นอกเขตเทศบาล ๑.ให้นายทะเบียนตำบลดำเนินการ ดังนี้ (๑)ถ้ามีผู้ทำคลอดโดยอาชีพ ให้เรียกหนังสือรับรองลูกตายในท้องจากผู้ทำคลอดโดยอาชีพนั้น (๒)กรอกบัตรลูกตายในท้องทั้ง ๒ ตอน (๓)มอบบัตรลูกตายในท้อง ตอนที่ ๑ ให้ผู้แจ้ง (๔)ส่งบัตรลูกตายในท้อง ตอนที่ ๒ และหนังสือรับรองลูกตายในท้อง (ถ้ามี) ไปยังนายทะเบียนอำเภอ ๒.เมื่อนายทะเบียนอำเภอได้รับบัตรลูกตายในท้องตอนที่ ๒ และหนังสือรับรองลูกตายในท้อง (ถ้ามี) ให้ดำเนินการดังนี้ (๑)ส่งบัตรลูกตายในท้องตอนที่ ๒ ไปยังนายแพทย์ใหญ่จังหวัด (๒)เก็บหนังสือรับรองลูกตายในท้อง (ถ้ามี) เข้าแฟ้มลูกตายในท้อง ข้อ๔๖ ในกรณีที่พนักงานฝ่ายปกครองหรือตำรวจได้รับแจ้งว่ามีลูกตายในท้องนอกบ้าน ให้พนักงานฝ่ายปกครองหรือตำรวจออกใบรับแจ้งให้ แล้วรีบแจ้งไปยังนายทะเบียนที่มีลูกตายในท้องเพื่อดำเนินการต่อไป ตอนที่ ๖ การเก็บ ฝัง เผา และการย้ายศพ ข้อ๔๗ เมื่อมีผู้มาแจ้งว่ามีคนตายลูกตายในท้อง และการตายนั้นไม่มีเหตุอันควรสงสัยว่าตายโดยโรคติดต่ออันตรายหรือตายโดยผิดธรรมชาติให้นายทะเบียนผู้รับแจ้งสอบถามผู้แจ้งว่าจะเก็บ ฝัง หรือเผาศพ ณ สถานที่ใด เมื่อใดแล้วกรอกลงในมรณบัตร ข้อ๔๘ เมื่อทำการย้ายศพที่เก็บหรือฝังซึ่งผิดไปจากสถานที่ที่ได้แจ้งไว้เดิม ถ้าศพอยู่ในท้องที่ใดให้แจ้งขออนุญาตต่อนายทะเบียนท้องที่นั้นและให้นายทะเบียนผู้รับแจ้งเรียกมรณบัตรจากผู้แจ้งแล้วสลักหลังอนุญาต ให้เก็บ ฝังจากสถานที่ใดไป ณ สถานที่ใด เมื่อใด ลงชื่อนายทะเบียนแล้วมอบให้แก่ผู้แจ้งไปถ้ามรณบัตรสูญหายก็ให้นายทะเบียนออกใบอนุญาตให้ ข้อ๔๙ในกรณีทีได้รับอนุญาตให้เก็บศพหรือฝังศพแล้วต่อมาจะทำการเผาศพ ถ้าศพนั้นอยู่ในท้องที่ใดให้ขออนุญาตต่อนายทะเบียนท้องที่นั้น ให้นายทะเบียนผู้รับแจ้งออกใบอนุญาตเผาให้โดยระบุว่าอนุญาตให้เผาศพผู้ใด เมื่อใด ณสถานที่ใด ลงวัน เดือน ปี ที่อนุญาตแล้วมอบให้ผู้แจ้ง ข้อ๕๐ถ้าเป็นกรณีที่มีข้อความอนุญาตจากนายทะเบียนหลายครั้ง ในฉบับเดียวกัน ให้ถือข้อความอนุญาตครั้งหลังที่สุดเป็นการอนุญาตอันชอบ ตอนที่ ๗ การย้ายที่อยู่ ข้อ๕๑ให้นายทะเบียนรับแจ้งการย้ายที่อยู่ได้เฉพาะบุคคลที่มีชื่อในทะเบียนบ้านเท่านั้น ข้อ๕๒ เมื่อนายทะเบียนได้รับแจ้งว่ามีคนย้ายที่อยู่ออกไปจากบ้านใดให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)เรียกสำเนาทะเบียนบ้านจากผู้แจ้งมาตรวจสอบกับทะเบียนบ้าน (๒)กรอกใบแจ้งการย้ายที่อยู่ทั้ง ๓ ตอน ถ้าผู้ย้ายไม่ทราบเลขหมายประจำบ้านที่จะไปอยู่ ให้กรอกแต่ชื่ออำเภอ และจังหวัดที่ย้ายไปอยู่ (๓)กรอกรายการย้ายในทะเบียนบ้านและสำเนาทะเบียนบ้าน (๔)กรอกรายการย้ายในทะเบียนคน (๕)มอบใบแจ้งการย้ายที่อยู่ตอนที่ ๑ และตอนที่ ๒ กับบัตรทะเบียนคนและสำเนาทะเบียนบ้านให้ผู้แจ้งโดยให้ผู้แจ้งลงชื่อรับในใบแจ้งการย้ายที่อยู่ตอนที่ ๓ ในกรณีย้ายข้ามตำบลในท้องที่สำนักทะเบียนท้องถิ่นเดียวกันไม่ต้องมอบบัตรทะเบียนคนแต่ให้ย้ายบัตรทะเบียนคนจากตำบลเดิมไปไว้ในตำบลใหม่ (๖)เก็บใบแจ้งการย้ายที่อยู่ ตอนที่ ๓ (๗)เมื่อได้รับการตอบรับการย้ายเข้าจากนายทะเบียนปลายทางให้ตรวจสอบกับทะเบียนบ้าน ถ้าเห็นถูกต้องให้ลงชื่อในช่องได้รับตอบแล้วถ้าผู้ย้ายที่อยู่ไม่มีชื่อในทะเบียนบ้าน ให้แจ้งนายทะเบียนปลายทางผู้รับแจ้งย้ายเข้าทราบเพื่อดำเนินคดีแก่ผู้แจ้ง ข.นอกเขตเทศบาล ๑.ให้นายทะเบียนตำบลดำเนินการดังนี้ (๑)ตรวจสอบสำเนาทะเบียนบ้านที่มีผู้ย้ายออก (๒)กรอกใบแจ้งการย้ายที่อยู่ทั้ง ๓ ตอน (๓)มอบใบแจ้งการย้ายที่อยู่ ตอนที่ ๑ และตอนที่ ๒ ให้ผู้แจ้งโดยให้ผู้แจ้งลงชื่อรับไว้ในตอนที่ ๓ และถ้าผู้ย้ายประสงค์จะรับทะเบียนคนไปด้วยให้ไปขอรับที่สำนักทะเบียนอำเภอ (๔)กรอกรายการย้ายในสำเนาทะเบียนบ้าน แล้วลงชื่อนายทะเบียนตำบลในฐานะผู้รับรองรายการ (๕)ส่งใบแจ้งการย้ายที่อยู่ ตอนที่ ๓ พร้อมกับสำเนาทะเบียนบ้านไปยังนายทะเบียนอำเภอ ๒.เมื่อนายทะเบียนอำเภอได้รับใบแจ้งการย้ายที่อยู่ ตอนที่ ๓ และสำเนาทะเบียนบ้าน ให้ดำเนินการดังนี้ (๑)กรอกรายการย้ายในทะเบียนบ้าน (๒)ตรวจสอบสำเนาทะเบียนบ้านกับทะเบียนบ้านให้ถูกต้องตรงกัน (๓)กรอกรายการย้ายในทะเบียนคน (๔)ส่งทะเบียนคนไปยังสำนักทะเบียนท้องถิ่น หรือสำนักทะเบียนอำเภอปลายทาง ถ้าผู้ย้ายที่อยู่มาขอรับทะเบียนคนให้แสดงใบแจ้งการย้ายที่อยู่แล้วจึงมอบทะเบียนคนให้ไป โดยให้ลงชื่อรับไว้เป็นหลักฐานในใบแจ้งการย้ายที่อยู่ตอนที่ ๓ (๕)เก็บใบแจ้งการย้ายที่อยู่ตอนที่ ๓ (๖)เมื่อได้รับการตอบรับการย้ายเข้าจากนายทะเบียนปลายทางให้ตรวจสอบกับทะเบียนบ้าน ถ้าเห็นถูกต้องให้ลงชื่อในช่องได้รับตอบแล้วถ้าผู้ย้ายที่อยู่ไม่มีชื่อในทะเบียนบ้าน ให้แจ้งนายทะเบียนปลายทางผู้รับแจ้งย้ายเข้าทราบเพื่อดำเนินคดีแก่ผู้แจ้ง ข้อ๕๓ในกรณีที่นายทะเบียนผู้รับแจ้งการย้ายออก ได้รับการตอบรับการย้ายเข้าจากนายทะเบียนปลายทางผิดไปจากที่ผู้ย้ายที่อยู่แจ้งไว้เดิมให้นายทะเบียนท้องที่ที่รับแจ้งการย้ายออกดำเนินการ ดังนี้ (๑)ถ้ายังไม่ได้ส่งบัตรทะเบียนคน ให้แก้รายการทะเบียนคนก่อนแล้วจึงส่งไปตามนั้น (๒)ถ้าส่งไปแล้วให้แจ้งนายทะเบียนปลายทางเดิม ส่งต่อไปยังนายทะเบียนปลายทางแห่งใหม่ (๓)แก้รายการที่อยู่ในทะเบียนบ้านและสำเนาทะเบียนบ้าน ข้อ๕๔ เมื่อผู้ใดแจ้งการย้ายที่อยู่ออกจากบ้านไปแล้วภายหลังขอแจ้งย้ายเข้าบ้านเดิมให้นายทะเบียนเรียกใบแจ้งการย้ายที่อยู่คืนแล้วเพิ่มรายการลงในทะเบียนบ้านเช่นเดียวกับการย้ายเข้า แต่ให้หมายเหตุในช่องย้ายเข้ามาจากอำเภอว่า"ย้ายเข้ามาอยู่ที่เดิม" ถ้าได้ส่งบัตรทะเบียนคนไปแล้วให้แจ้งนายทะเบียนปลายทางส่งบัตรทะเบียนคนคืน ข้อ๕๕เมื่อนายทะเบียนได้รับแจ้งว่ามีคนย้ายเข้ามาอยู่จากบ้านใด ให้ปฏิบัติดังนี้ ก.ในเขตเทศบาล (๑)เรียกสำเนาทะเบียนบ้าน ใบแจ้งการย้ายที่อยู่ ตอนที่ ๑ และตอนที่ ๒ และบัตรทะเบียนคน (ถ้ามี) จากผู้แจ้ง (๒)ถ้าเป็นการย้ายเข้าผิดจากที่แจ้งไว้เดิม ให้รับแจ้งย้ายเข้าได้ และให้แก้รายการในใบแจ้งการย้ายที่อยู่ให้ถูกต้อง (๓)เพิ่มรายการในทะเบียนบ้าน สำเนาทะเบียนบ้าน และบัตรทะเบียนคน (ถ้ามี) (๔)คืนสำเนาทะเบียนบ้านให้ผู้แจ้ง (๕)ส่งใบแจ้งการย้ายที่อยู่ ตอนที่ ๒ (ใช้เป็นใบตอบรับ) ไปยังนายทะเบียนท้องถิ่นหรือนายทะเบียนอำเภอที่ผู้นั้นย้ายออก (๖)เก็บใบแจ้งการย้ายที่อยู่ ตอนที่ ๑ ข.นอกเขตเทศบาล ๑.ให้นายทะเบียนตำบลดำเนินการดังนี้ (๑)เรียกใบแจ้งการย้ายที่อยู่ ตอนที่ ๑ และตอนที่ ๒ และบัตรทะเบียนคน (ถ้ามี) จากผู้แจ้ง (๒)ถ้าเป็นการย้ายเข้าผิดจากที่ได้แจ้งไว้เดิม ให้รับแจ้งย้ายเข้าได้ และให้แก้รายการใบแจ้งการย้ายที่อยู่ให้ถูกต้อง (๓)เพิ่มรายการในสำเนาทะเบียนบ้านและลงชื่อนายทะเบียนตำบลในฐานะผู้รับรองรายการ (๔)ส่งใบแจ้งการย้ายที่อยู่ ตอนที่ ๑ และตอนที่ ๒ และบัตรทะเบียนคน (ถ้ามี) พร้อมกันสำเนาทะเบียนบ้าน ไปยังนายทะเบียนอำเภอ ๒.เมื่อนายทะเบียนอำเภอได้รับใบแจ้งการย้ายที่อยู่ ตอนที่ ๑ และตอนที่ ๒ บัตรทะเบียนคน (ถ้ามี)และสำเนาทะเบียนบ้านให้ดำเนินการดังนี้ (๑)เพิ่มรายการในทะเบียนบ้าน และบัตรทะเบียนคน (ถ้ามี) (๒)ตรวจสอบสำเนาทะเบียนบ้านกับทะเบียนบ้านให้ถูกต้องตรงกัน (๓)คืนสำเนาทะเบียนบ้านให้นายทะเบียนตำบล (๔)ส่งใบแจ้งการย้ายที่อยู่ ตอนที่ ๒ (ใช้เป็นใบตอบรับ) ไปยังนายทะเบียนที่ย้ายออก (๕)เก็บใบแจ้งการย้ายที่อยู่ ตอนที่ ๑ ข้อ๕๖ ในกรณีผู้ย้ายที่อยู่ไปแจ้งการย้ายเข้าต่อนายทะเบียนแห่งท้องที่ที่ไปอยู่ใหม่โดยมิได้แจ้งการย้ายออกต่อนายทะเบียนท้องที่ที่ตนมีชื่ออยู่ในทะเบียนให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)ให้ผู้ย้ายยื่นคำร้องขอแจ้งย้ายเข้าและเรียกเก็บค่าธรรมเนียม ๕ บาท (๒)เรียกสำเนาทะเบียนบ้านจากผู้แจ้งมาตรวจสอบกับทะเบียนบ้าน (๓)กรอกใบแจ้งการย้ายที่อยู่ทั้ง ๓ ตอน และหมายเหตุด้วยว่า "แจ้งย้ายปลายทาง" แล้วลงชื่อนายทะเบียนกำกับไว้ (๔)ส่งใบแจ้งการย้ายที่อยู่ ตอนที่ ๒ และตอนที่ ๓ ไปยังนายทะเบียนท้องถิ่นหรือนายทะเบียนอำเภอแห่งท้องที่ที่ผู้ย้ายมีชื่อในทะเบียนบ้านเพื่อตรวจสอบและจำหน่ายทะเบียนบ้านแล้วส่งตอนที่ ๒ คืนไปยังนายทะเบียนที่รับแจ้งย้ายเข้า ในกรณีที่ปรากฏว่าผู้ย้ายได้ย้ายที่อยู่ไปอยู่ในท้องที่สำนักทะเบียนอื่นผิดไปจากที่แจ้งไว้กับนายทะเบียนผู้รับแจ้งย้ายเข้าให้นายทะเบียนส่งใบแจ้งการย้ายที่อยู่ (ปลายทาง) ตอนที่ ๒ และตอนที่ ๓ต่อไปยังสำนักทะเบียนนั้นโดยไม่ต้องส่งย้อนกลับไปยังสำนักทะเบียนผู้รับการแจ้งย้ายเข้า (๕)เก็บใบแจ้งการย้ายที่อยู่ ตอนที่ ๑ ติดไว้กับทะเบียนบ้าน (๖)เมื่อได้รับใบแจ้งการย้ายที่อยู่ตอนที่ ๒ให้เจ้าบ้านที่ผู้ย้ายเข้าไปอยู่ใหม่นำสำเนาทะเบียนบ้านมาเพิ่มรายการคนย้ายเข้า ข.นอกเขตเทศบาล ๑.ให้นายทะเบียนตำบลดำเนินการดังนี้ (๑)ให้ผู้ย้ายยื่นคำร้องขอแจ้งย้ายเข้า (๒)เรียกหนังสือยินยอมจากเจ้าบ้านที่เข้าไปอยู่ (๓)กรอกใบแจ้งการย้ายที่อยู่ทั้ง ๓ ตอนและหมายเหตุด้วยว่าแจ้งย้ายปลายทาง (๔)มอบคำร้อง หนังสือยินยอมของเจ้าบ้านและใบแจ้งการย้ายที่อยู่ ทั้ง ๓ ตอน ให้แก่ผู้แจ้งนำไปยังนายทะเบียนอำเภอ ๒.เมื่อนายทะเบียนอำเภอได้รับคำร้อง หนังสือยินยอมของเจ้าบ้าน ใบแจ้งการย้ายที่อยู่ทั้ง ๓ ตอน จากผู้แจ้งให้ดำเนินการดังต่อไปนี้ (๑)ให้เรียกเก็บค่าธรรมเนียม ๕ บาท (๒)ดำเนินการเช่นเดียวกับในเขตเทศบาลโดยอนุโลม ตอนที่ ๘ การย้ายที่อยู่สำหรับทหาร ข้อ๕๗ การย้ายที่อยู่สำหรับทหารให้ปฏิบัติดังต่อไปนี้ (๑)นายทหาร หรือทหารประจำการ ปฏิบัติตามกฎหมายเช่นเดียวกับบุคคลทั่วไป (๒)บุคคลเข้ารับราชการเป็นทหารกองประจำการผลัดใดก็ตาม ให้เป็นหน้าที่ของเจ้าบ้านของหน่วยที่ทหารผู้นั้นเข้ามาสังกัดแจ้งรายชื่อต่อนายอำเภอท้องที่ที่ทหารมีชื่อในทะเบียน เพื่อให้นายอำเภอแจ้งไปยังนายทะเบียนท้องถิ่นหรือนายทะเบียนตำบลดำเนินการให้เจ้าบ้านมาแจ้งย้ายออกแล้วให้นายทะเบียนท้องถิ่นหรือนายทะเบียนตำบลรวบรวมใบแจ้งการย้ายที่อยู่ตอนที่ ๑ และตอนที่ ๒ ส่งให้นายอำเภอท้องที่ที่มีการแจ้งย้ายออกเพื่อส่งต่อไปยังหน่วยทหารที่แจ้งมา ดำเนินการแจ้งย้ายเข้า (๓)ในกรณีที่ทหารกองประจำการถูกปลดปล่อยออกจากกรม กองประจำการ เป็นหน้าที่ของเจ้าบ้านของหน่วยทหารแจ้งการย้ายออกต่อนายทะเบียนและมอบหลักฐานการแจ้งย้ายให้แก่ทหารผู้นั้นไปไปแจ้งการย้ายเข้าในท้องที่ที่ไปอยู่ใหม่ ตอนที่ ๙ การย้ายที่อยู่ไป และมา จากต่างประเทศ ข้อ๕๘ในกรณีที่มีคนย้ายออกไปอยู่ต่างประเทศ ให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)เรียกสำเนาทะเบียนบ้านจากผู้แจ้งมาตรวจสอบกับทะเบียนบ้านให้ตรงกัน (๒)กรอกใบแจ้งการย้ายที่อยู่ทั้ง ๓ ตอน สำหรับช่องไปอยู่ที่ ให้กรอกชื่อประเทศที่ไปอยู่ (๓)กรอกรายการย้ายในทะเบียนบ้านและสำเนาทะเบียนบ้าน (๔)กรอกรายการย้ายในบัตรทะเบียนคน (๕)มอบใบแจ้งการย้ายที่อยู่ ตอนที่ ๑ และตอนที่ ๒ ให้ผู้แจ้ง (๖)เก็บใจแจ้งการย้ายที่อยู่ ตอนที่ ๓ และบัตรทะเบียนคน ข.นอกเขตเทศบาล ๑.ให้นายทะเบียนตำบลดำเนินการดังนี้ (๑)ตรวจสอบสำเนาทะเบียนบ้านของผู้แจ้ง (๒)กรอกใบแจ้งการย้ายที่อยู่ทั้ง ๓ ตอน สำหรับช่องไปอยู่ที่ ให้กรอกชื่อประเทศที่ไปอยู่ (๓)มอบใบแจ้งการย้ายที่อยู่ตอนที่ ๑ และตอนที่ ๒ ให้ผู้แจ้ง (๔)กรอกรายการย้ายในสำเนาทะเบียนบ้าน แล้วลงชื่อนายทะเบียนตำบลในฐานะผู้รับรองรายการ (๕)ส่งใบแจ้งการย้ายที่อยู่ ตอนที่ ๓ พร้อมสำเนาทะเบียนบ้าน ไปยังนายทะเบียนอำเภอ ๒.เมื่อนายทะเบียนอำเภอได้รับใบแจ้งการย้ายที่อยู่ ตอนที่ ๓ พร้อมสำเนาทะเบียนบ้านให้ดำเนินการดังต่อไปนี้ (๑)กรอกรายการย้ายในทะเบียนบ้าน (๒)ตรวจสอบสำเนาทะเบียนบ้านกับทะเบียนบ้านให้ถูกต้องตรงกัน (๓)กรอกรายการย้ายในบัตรทะเบียนคน (๔)เก็บใบแจ้งการย้ายที่อยู่ ตอนที่ ๓ และบัตรทะเบียนคน ข้อ๕๙ เมื่อมีการแจ้งว่าบุคคลย้ายเข้ามาจากต่างประเทศให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)เรียกหลักฐานหนังสือเดินทางและใบแจ้งการย้ายที่อยู่ ตอนที่ ๑ และตอนที่ ๒ (ถ้ามี) และสำเนาทะเบียนบ้าน (๒)เพิ่มรายการคนย้ายเข้าในทะเบียนบ้านและสำเนาทะเบียนบ้าน ช่องย้ายมาจาก กรอก ชื่อประเทศที่ย้ายมาจาก (๓)คืนสำเนาทะเบียนบ้านให้ผู้แจ้ง (๔)ถ้าเป็นบุคคลที่ไม่เคยอยู่ในประเทศไทยมาก่อนให้จัดทำทะเบียนคน (๕)ถ้าผู้ย้ายมีชื่ออยู่ในทะเบียนบ้านอื่นให้แจ้ง หรือส่งใบแจ้งการย้ายที่อยู่ตอนที่๒ (ถ้ามี) ไปยังสำนักทะเบียนแห่งท้องที่ที่ผู้ย้ายเข้ามีชื่อในทะเบียนหรือได้แจ้งย้ายออกไว้เพื่อตรวจสอบ และส่งบัตรทะเบียนคนให้ (๖)เก็บใบแจ้งการย้ายที่อยู่ ตอนที่ ๑ (ถ้ามี) ข.นอกเขตเทศบาล ๑.ให้นายทะเบียนตำบลดำเนินการดังนี้ (๑)เรียกหลักฐานหนังสือเดินทางและใบแจ้งการย้ายที่อยู่ ตอนที่ ๑ และตอนที่ ๒ (ถ้ามี) จากผู้แจ้ง (๒)เพิ่มรายการย้ายเข้าในสำเนาทะเบียนบ้านและลงชื่อนายทะเบียนตำบลในฐานะผู้รับรองรายการโดยไม่ต้องลงชื่อนายทะเบียน (๓)ส่งหลักฐานการเข้าประเทศ และใบแจ้งการย้ายที่อยู่ ตอนที่ ๑ และตอนที่ ๒ (ถ้ามี) พร้อมสำเนาทะเบียนบ้าน ไปยังนายทะเบียนอำเภอ ๒.เมื่อนายทะเบียนอำเภอได้รับหลักฐานการเข้าประเทศ ใบแจ้งการย้ายที่อยู่ ตอนที่ ๑ และตอนที่ ๒ (ถ้ามี) พร้อมสำเนาทะเบียนบ้านให้ดำเนินการดังนี้ (๑)กรอกรายการย้ายเข้าในทะเบียนบ้าน (๒)ตรวจสอบสำเนาทะเบียนบ้านกับทะเบียนบ้านให้ถูกต้องตรงกัน (๓)ถ้าผู้ย้ายมีชื่อยู่ในทะเบียนบ้านอื่นให้แจ้งหรือส่งใบแจ้งการย้ายที่อยู่ตอนที่ ๒ (ถ้ามี)ไปยังสำนักทะเบียนแห่งท้องที่ที่ผู้ย้ายเข้าได้มีชื่อในทะเบียนหรือแจ้งย้ายออกไว้เพื่อตรวจสอบและส่งบัตรทะเบียนคนให้ (๔)ถ้าเป็นบุคคลที่ไม่เคยอยู่ในประเทศไทยมาก่อน ให้จัดทำบัตรทะเบียนคน (๕)เก็บใบแจ้งการย้ายที่อยู่ ตอนที่ ๑ (ถ้ามี) ตอนที่ ๑๐ การไปจากที่อยู่ชั่วคราว ข้อ๖๐เมื่อนายทะเบียนผู้รับแจ้งได้รับแจ้งว่าจะมีคนไปจากที่อยู่ชั่วคราวให้ปฏิบัติดังนี้ (๑)เรียกสำเนาทะเบียนบ้านจากผู้แจ้งมาตรวจสอบกับทะเบียนบ้าน (๒)กรอกรายการในใบที่อยู่ชั่วคราว (๓)มอบใบที่อยู่ชั่วคราวและคืนสำเนาทะเบียนบ้านให้ผู้แจ้ง (๔)ลงบัญชีคนไปจากที่อยู่ชั่วคราว ข้อ๖๑ในกรณีที่ผู้ไปจากที่อยู่ชั่วคราวแจ้งการไปจากที่อยู่ชั่วคราวต่อนายทะเบียนผู้รับแจ้งแห่งท้องที่ที่ไปอยู่ให้ปฏิบัติดังนี้ ก.ในเขตเทศบาล ให้นายทะเบียนท้องถิ่นดำเนินการดังนี้ (๑)กรอกรายการในใบแจ้งการไปจากที่อยู่ชั่วคราวปลายทาง (ท.ร. ๒๙) ทั้ง ๓ ตอน (๒)เรียกเก็บค่าธรรมเนียม ๕ บาท (๓)ส่งใบแจ้งการไปจากที่อยู่ชั่วคราวปลายทาง ตอนที่ ๒ และตอนที่ ๓ ไปยังนายทะเบียนท้องถิ่นหรือนายทะเบียนอำเภอแห่งท้องที่ที่ผู้ไปจากที่อยู่ชั่วคราวมีชื่อในทะเบียนเพื่อตรวจสอบและลงบัญชีคนไปจากที่อยู่ชั่วคราว (๔)เมื่อได้รับแจ้งจากนายทะเบียนท้องถิ่นหรือนายทะเบียนอำเภอที่ผู้ไปจากที่อยู่ชั่วคราวมีชื่อในทะเบียนก็ให้ลงบัญชีคนไปจากที่อยู่ชั่วคราวและออกใบที่อยู่ชั่วคราวให้แก่ผู้แจ้ง ข.นอกเขตเทศบาล ๑.ให้นายทะเบียนตำบลดำเนินการดังนี้ (๑)ให้ผู้แจ้งยื่นคำร้องขอไปจากที่อยู่ชั่วคราว (๒)กรอกรายการในใบแจ้งการไปจากที่อยู่ชั่วคราวปลายทางทั้ง ๓ ตอน (๓)มอบใบแจ้งการไปจากที่อยู่ชั่วคราวปลายทางทั้ง ๓ ตอน ให้ผู้แจ้งนำไปยื่นต่อนายทะเบียนอำเภอ ๒.เมื่อนายทะเบียนอำเภอได้รับใบแจ้งการไปจากที่อยู่ชั่วคราวปลายทางทั้ง ๓ ตอน ให้ดำเนินการดังนี้ (๑)เรียกเก็บค่าธรรมเนียม ๕ บาท (๒)ส่งใบแจ้งการไปจากที่อยู่ชั่วคราวตอนที่ ๒ และตอนที่ ๓ ไปยังนายทะเบียนท้องถิ่นหรือนายทะเบียนอำเภอที่ผู้ไปจากที่อยู่ชั่วคราวมีชื่อในทะเบียน เพื่อตรวจสอบและลงบัญชีคนไปจากที่อยู่ชั่วคราว (๓)เมื่อได้รับแจ้งจากนายทะเบียนท้องถิ่นหรือนายทะเบียนอำเภอที่ผู้ไปจากที่อยู่ชั่วคราวมีชื่อในทะเบียนก็ให้สั่งนายทะเบียนตำบลดำเนินการลงบัญชีคนไปจากที่อยู่ชั่วคราวและออกใบที่อยู่ชั่วคราวให้แก่ผู้แจ้ง ข้อ๖๒ในกรณีที่แจ้งการไปจากที่อยู่ชั่วคราวปลายทางถ้าปรากฏว่าผู้ไปจากที่อยู่ชั่วคราวไม่มีชื่อในทะเบียนที่อ้างให้นายทะเบียนงดการออกใบที่อยู่ชั่วคราวและดำเนินคดีแก่ผู้แจ้ง ข้อ๖๓เมื่อนายทะเบียนผู้รับแจ้งได้รับใบที่อยู่ชั่วคราวคืนจากผู้ไปจากที่อยู่ชั่วคราวให้หมายเหตุไว้ในบัญชีคนไปจากที่อยู่ชั่วคราว ข้อ๖๔ เมื่อนายทะเบียนตรวจพบว่าผู้ไปจากที่อยู่ชั่วคราวคนใด ออกจากบ้านที่ตนมีชื่ออยู่ในทะเบียนครบกำหนดหนึ่งปีนับแต่วันออกใบที่อยู่ชั่วคราวถ้าผู้นั้นยังไม่กลับไปอยู่บ้านที่ตนมีชื่ออยู่ในทะเบียนให้แจ้งเจ้าบ้านมาดำเนินการแจ้งการย้ายที่อยู่ตามระเบียบ ส่วนที่ ๔ การควบคุมทะเบียนราษฎร ตอนที่ ๑ การขอเพิ่มชื่อในทะเบียนบ้าน ข้อ๖๕ คนสัญชาติไทยที่เกิดก่อนวันที่ ๑มิถุนายน ๒๔๙๙ และไม่มีชื่อในทะเบียนบ้าน เพราะตกการสำรวจตรวจสอบทะเบียนราษฎร พ.ศ. ๒๔๙๙ประสงค์จะขอเพิ่มชื่อในทะเบียนบ้านให้ยื่นคำร้องต่อนายทะเบียนท้องถิ่นหรือนายทะเบียนอำเภอแห่งท้องที่ที่ตนมีที่อยู่ในปัจจุบัน เมื่อนายทะเบียนได้รับคำร้องแล้วให้ดำเนินการดังนี้ ๑.ดำเนินการสอบสวนพยานหลักฐาน แล้วเสนอเรื่องราวไปยังนายอำเภอพร้อมด้วยความเห็น ๒.เมื่อนายอำเภอพิจารณาสั่งอนุญาตแล้ว ให้นายอำเภอแจ้งนายทะเบียนเพิ่มชื่อในทะเบียนบ้าน และหมายเหตุด้วยว่า "ได้รับอนุญาตให้เพิ่มชื่อโดยหนังสืออำเภอที่....... ลงวันที่ ........" ลงชื่อนายทะเบียนกำกับ แล้วจัดทำทะเบียนคน ข้อ๖๖เมื่อมีคนต่างด้าวขอเพิ่มชื่อในทะเบียนบ้านเพราะตกสำรวจตรวจสอบทะเบียนราษฎร พ.ศ. ๒๔๙๙ ให้นายทะเบียนท้องถิ่นหรือนายทะเบียนอำเภอ ดำเนินการดังนี้ (๑)ตรวจสอบใบสำคัญประจำตัวคนต่างด้าวของผู้ขอทุกรายว่าได้ต่ออายุใบสำคัญประจำตัวคนต่างด้าวถูกต้องหรือไม่หากยังขาดการต่ออายุก็ให้ชี้แจงให้ดำเนินการเสียให้ถูกต้องก่อน เมื่อต่ออายุใบสำคัญประจำตัวคนต่างด้าวแล้วให้บันทึกการตรวจสอบติดสำนวนไว้เป็นหลักฐาน (๒)ให้คัดใบสำคัญประจำตัวคนต่างด้าวโดยนายทะเบียนคนต่างด้าวรับรองว่าถูกต้องตรงกันด้วย (๓)ให้ส่งรูปถ่ายหน้าตรงไม่สวมหมวกขนาด ๒x๓" ของคนต่างด้าวผู้ร้องขอเพิ่มชื่อ จำนวน ๒ ภาพ (๔)ให้กรมตำรวจยืนยันว่า คนต่างด้าวซึ่งร้องขอเพิ่มชื่อได้เข้าเมืองมาโดยชอบหรือไม่ (๕)เสนอเรื่องราวไปยังกระทรวงมหาดไทยพร้อมด้วยความเห็น (๖)เมื่อได้รับอนุญาตจากระทรวงมหาดไทยให้ดำเนินการเพิ่มชื่อในทะเบียนบ้านและจัดทำทะเบียนคน ข้อ๖๗เมื่อมีผู้อุปการะเลี้ยงดูเด็กอนาถา ขอเพิ่มชื่อเด็กในทะเบียนบ้านให้นายทะเบียนท้องถิ่นหรือนายทะเบียนอำเภอดำเนินการสอบสวนเรื่องราวโดยละเอียดแล้วเสนอนายอำเภอพิจารณาพร้อมด้วยความเห็นและเมื่อได้รับอนุญาตให้เพิ่มชื่อในทะเบียนบ้านแล้ว ให้นายทะเบียนเพิ่มชื่อและลงรายการตามข้อเท็จจริงเท่าที่ปรากฏและทราบได้ในขณะนั้นและหมายเหตุว่า "นาย โรงพยาบาล หรือมูลนิธิ ฯลฯ....รับเข้าไว้โดยไม่สามารถส่งหลักฐานการย้ายออกได้"ลงชื่อนายทะเบียนกำกับไว้แล้วจัดทำทะเบียนคนหากต่อมาภายหลังทราบว่า เด็กนั้นมีชื่ออยู่ในทะเบียนบ้านที่ใด ให้นายทะเบียนดำเนินการแจ้งย้ายที่อยู่ตามระเบียบ ข้อ๖๘ในกรณีที่ผู้ร้องขอเพิ่มชื่อในทะเบียนบ้าน ไม่มีหลักฐานพอที่จะเชื่อถือได้ให้ยกคำร้องเสียแล้วแจ้งให้ผู้ร้องทราบ ตอนที่ ๒ การขอแก้รายการ ข้อ๖๙ การขอแก้ไขรายการในทะเบียนบ้านทะเบียนคนเกิด ทะเบียนคนตาย ทะเบียนคน หรือสูติบัตร และมรณบัตร ซึ่งได้ลงทะเบียนแล้วและบัตรลูกตายในท้องให้ดำเนินการตามกฎกระทรวงฉบับที่.. (พ.ศ.....)ออกตามความในพระราชบัญญัติการทะเบียนราษฎร พ.ศ. ๒๔๙๙ แก้ไขเพิ่มเติม โดยประกาศของคณะปฏิวัติ ฉบับที่๒๓๔ ลงวันที่ ๓๑ ตุลาคม ๒๕๑๕ ข้อ๗๐ รายการต่าง ๆที่นายทะเบียนหรือเจ้าหน้าที่ที่ได้รับมอบหมายจากนายทะเบียนกรอกลงในแบบพิมพ์เกี่ยวกับการทะเบียนราษฎรไว้แล้วนั้นหากมีการแก้ไขเปลี่ยนแปลงใหม่จะเป็นเพราะเขียนผิด หรือผิดพลาดเพราะเหตุอื่นก็ตามจะลบขูดหรือทำด้วยประการใด ๆ ให้เลือนหายไปไม่ได้ แต่ให้ใช้วิธีขีดฆ่าคำหรือความเดิมและเขียนคำหรือความที่ถูกต้องแทนพร้อมลงชื่อนายทะเบียนอำเภอ หรือนายทะเบียนท้องถิ่นแล้วแต่กรณี ข้อ๗๑ห้ามมิให้นายทะเบียนตำบลแก้ไขเปลี่ยนแปลงรายการในสำเนาทะเบียนบ้าน ที่นายทะเบียนได้ลงชื่อไว้แล้ว ตอนที่ ๓ การขอตรวจค้น คัด และรับรองสำเนาทะเบียนราษฎร ข้อ๗๒ ผู้มีส่วนได้เสียจะขอตรวจดูทะเบียนราษฎรหรือขอคัดสำเนารายการได้ที่สำนักทะเบียนในระหว่างเวลาทำงานโดยไม่ต้องเสียค่าธรรมเนียมแต่อย่างใดให้เจ้าหน้าที่ ณ สำนักทะเบียนนั้น ๆ อำนวยความสะดวกให้ ข้อ๗๓ผู้ใดประสงค์จะให้ผู้อำนวยการทะเบียน นายทะเบียนท้องถิ่น หรือนายทะเบียนอำเภอ คัดและรับรองสำเนาทะเบียนให้ผู้อำนวยการทะเบียนหรือนายทะเบียนดำเนินการให้โดยเรียกค่าธรรมเนียม ฉบับละ ๕ บาท ข้อ๗๔ การคัดสำเนาหลักฐานต่าง ๆเกี่ยวกับการทะเบียนราษฎรตาม ข้อ ๗๒ และ ข้อ ๗๓ให้คัดจากต้นฉบับที่นายทะเบียนเก็บรักษาไว้ที่สำนักทะเบียนท้องถิ่น สำนักทะเบียนอำเภอหรือสำนักงานกลางทะเบียนราษฎร เท่านั้น ตอนที่ ๔ การควบคุมการทะเบียนราษฎร ข้อ๗๕ ให้ผู้อำนวยการทะเบียนรองผู้อำนวยการทะเบียน หรือผู้ที่ได้รับมอบหมายจากผู้อำนวยการทะเบียนมีอำนาจหน้าที่ตรวจระเบียบและการปฏิบัติงานในหน้าที่เกี่ยวกับการทะเบียนราษฎร ณ สำนักทะเบียนทุกแห่งทั่วราชอาณาจักร ข้อ๗๖ให้นายทะเบียนจังหวัดตรวจการปฏิบัติงานในหน้าที่ เกี่ยวกับการทะเบียนราษฎร ณ สำนักทะเบียนต่าง ๆ ในท้องที่อย่างน้อยปีละ ๑ ครั้งแล้วรายงานให้สำนักงานกลางทะเบียนราษฎรทราบ ข้อ๗๗ ให้นายทะเบียนอำเภอตรวจการปฏิบัติงานในหน้าที่เกี่ยวกับการทะเบียนราษฎร ณ สำนักทะเบียนตำบลในเขตท้องที่ อย่างน้อยปีละ ๑ครั้ง แล้วรายงานให้นายทะเบียนจังหวัดทราบ ข้อ๗๘ให้สำนักทะเบียนทุกแห่งมีสมุดรับ-ส่ง ในการดำเนินการติดต่อโต้ตอบ เกี่ยวกับการทะเบียนราษฎรไว้ โดยเฉพาะต่างหากจากหนังสือราชการอื่นเพื่อประโยชน์ในการตรวจสอบทะเบียน เช่น การรับคำร้อง การออกใบรับแจ้งการแจ้งการย้ายที่อยู่ การรายงานการโต้ตอบระหว่างสำนักทะเบียนเป็นต้น ส่วนที่ ๕ การประกาศจำนวนราษฎร ข้อ๗๙ ให้นายทะเบียนจังหวัด นายทะเบียนอำเภอนายทะเบียนตำบล และนายทะเบียนท้องถิ่นจัดทำรายงานการปฏิบัติงานการทะเบียนราษฎร ตามแบบที่กรมการปกครองกำหนดเป็นประจำทุกเดือน ดังนี้ (๑)ให้นายทะเบียนตำบลทำรายงานตามแบบ ๔ ส่งนายทะเบียนอำเภอ ๑ ชุด เก็บรักษาไว้ที่สำนักทะเบียนตำบล ๑ ชุด (๒)ให้นายทะเบียนอำเภอจัดทำรายงาตามแบบ ๓ ส่งนายทะเบียนจังหวัด ๑ ชุด เก็บรักษาไว้ที่สำนักทะเบียนอำเภอ ๑ ชุด (๓)ให้นายทะเบียนท้องถิ่นจัดทำรายงานปฏิบัติงานการทะเบียนราษฎร ตามแบบ ๒ ส่งนายทะเบียนจังหวัด ๑ ชุดเก็บรักษาไว้ที่สำนักทะเบียนท้องถิ่น ๑ ชุด (๔)ให้นายทะเบียนจังหวัดจัดทำรายงานสถิติการทะเบียนราษฎรตามแบบ ที่กรมการปกครองกำหนด ส่งผู้อำนวยการทะเบียน ๑ ชุดเก็บรักษาไว้ที่สำนักทะเบียน ๑ ชุด ข้อ๘๐ ให้ผู้อำนวยการทะเบียนรวบรวมรายงานยอดจำนวนราษฎรทั่วราชอาณาจักรที่มีอยู่ในวันที่ ๓๑ ธันวาคม ของปีที่ล่วงมาและนำประกาศในราชกิจจานุเบกษาภายในเดือนมีนาคมของทุกปี ประกาศยอดจำนวนราษฎรตามความในวรรคแรกให้แสดงยอดรวมชายหญิง ยอมรวมชาย ยอดรวมหญิงทั่วราชอาณาจักรและเป็นรายจังหวัดทุกจังหวัด ส่วนที่ ๖ การเก็บทะเบียนและเอกสารอื่นๆ ตอนที่ ๑ ทะเบียนที่อยู่ในระหว่างปฏิบัติจัดทำ ข้อ๘๑ บัตรทะเบียนบ้านซึ่งเก็บรักษาไว้ณ สำนักงานทะเบียนอำเภอ หรือสำนักทะเบียนท้องถิ่นหากบ้านใดปฏิบัติการเกี่ยวกับทะเบียบยังไม่เรียบร้อยเช่น มีคนย้ายออกไป และยังไม่ได้ตอบจากสำนักทะเบียนย้ายเข้า แจ้งย้ายเข้าโดยมิได้แจ้งย้ายออกและยังไม่ได้รับตอบยืนยันให้ติดหลักฐานที่เกี่ยวข้องกันไว้กับบัตรทะเบียนบ้านนั้นเป็นเครื่องสังเกต ข้อ๘๒บัตรทะเบียนคนสำหรับบุคคลที่ขอแจ้งย้ายออกไปต่างประเทศ บัตรทะเบียนคนที่สำนักทะเบียนอำเภอ หรือสำนักทะเบียนท้องถิ่นได้รับจากสำนักทะเบียนแห่งอื่น โดยยังไม่ได้รับหลักฐานการแจ้งย้ายเข้าให้ติดหลักฐานที่เกี่ยวข้องกันไว้กับบัตรทะเบียนคนนั้นเป็นเครื่องหมายไว้บนบัตรทะเบียนคนนั้นเป็นเครื่องสังเกต ตอนที่ ๒ การเก็บทะเบียนและเอกสารอื่นๆ ข้อ๘๓ ให้เก็บบัตรทะเบียนบ้านและบัตรทะเบียนคนไว้ในตู้ที่ทางราชการส่งให้ ข้อ๘๔ วิธีเก็บบัตรทะเบียนบ้านให้ปฏิบัติดังนี้ ก.สำนักทะเบียนท้องถิ่น (๑)เทศบาลหนึ่งหรือแขวงหนึ่ง แยกเก็บเป็นรายตำบล (๒)แต่ละตำบลแยกออกเป็นถนน ตรอก ซอย และจัดลำดับถนน ตรอก ซอย ตามลำดับอักษรตัวหน้าของชื่อถนน ตรอก ซอยนั้น ๆในกรณีชื่อถนน ตรอก ซอยเหมือนกัน แต่มีเลขหมายกำกับ ให้เรียงตามเลขหมายกำกับ (๓)ภายในส่วนของถนน ตรอก ซอย ให้เรียงตามลำดับเลขหมายประจำบ้าน (๔)การแยกระหว่างตำบล ถนน ตรอก ซอย ให้ใช้แผ่นวัสดุแข็งขนาดเดียวกับบัตรทะเบียนบ้าน แต่มีหัวสูงกว่าประมาณครึ่งนิ้วและเขียนชื่อถนน ตรอก ซอย ไว้ที่ส่วนที่สูงกว่านั้น (๕)ให้มีแผ่นวัสดุแข็งขนาดเดียวกับบัตรทะเบียนบ้าน แต่มีหัวสูงกว่าประมาณครึ่งนิ้วยาวหนึ่งในห้าส่วนของความยาวของแผ่นคั่นไว้ระหว่างหมายเลขประจำบ้านทุก ๆ ๑๐๐ เลขหมาย เช่น ๑-๑๐๐, ๑๐๑-๒๐๐, ๒๐๑-๓๐๐ เป็นต้น ข.สำนักทะเบียนอำเภอ (๑)สำนักทะเบียนอำเภอให้แยกเก็บเป็นรายตำบล หมู่บ้าน (๒)ในหมู่บ้านหนึ่ง ๆ ให้เรียงลำดับเลขหมายประจำบ้าน ถ้าในหมู่บ้านเป็นถนน ตรอก ซอย ให้แยกภายในหมู่บ้านนั้นออกเป็นถนน ตรอก ซอยตามลำดับอักษร ตัวหน้าของชื่อถนน ตรอก ซอย นั้น ๆ (๓)การแยกระหว่างตำบล หมู่บ้าน ถนน ตรอก ซอย และกลุ่มเลขบ้านให้ถือปฏิบัติอย่างเดียวกับในเขตเทศบาล โดยอนุโลม ค.สำนักทะเบียนตำบล (๑)ให้เก็บแยกเป็นหมู่บ้านและถ้าหมู่บ้านใดมีการให้เลขหมายประจำบ้านเป็น ถนน ตรอก ซอย ให้แยกถนน ตรอก ซอย ในหมู่บ้านนั้นด้วย (๒)ในหมู่บ้านหนึ่ง ๆ หรือ ถนน ตรอก ซอย สายหนึ่งให้เรียงลำดับเลขหมายประจำบ้าน (๓)ถ้าจะใช้แผ่นวัสดุคั่นหมู่บ้าน ถนน ตรอก ซอย และกลุ่มเลขหมายประจำบ้านด้วยก็ได้โดยอนุโลมตามที่ปฏิบัติในสำนักทะเบียนท้องถิ่นหรือสำนักทะเบียนอำเภอ ข้อ๘๕เมื่อนำบัตรทะเบียนบ้านออกไปจากที่ เพื่อการใดก็ตามจะต้องเก็บเข้าที่เดิมทันทีเมื่อเสร็จธุระ จะนำไปเก็บหรือวางไว้ที่อื่นไม่ได้ ข้อ๘๖ให้นายทะเบียนทำบัญชีเลขหมายประจำบ้านและชื่อเจ้าบ้านไว้เป็นหลักฐาน และเมื่อมีการเปลี่ยนแปลงจะต้องแก้ไขให้ตรงกัน ข้อ๘๗ วิธีเก็บบัตรทะเบียนคนให้ปฏิบัติดังนี้ (๑)แยกเก็บเป็นประเภทผู้มีสิทธิเลือกตั้งและผู้ไม่มีสิทธิเลือกตั้ง (๒)ในแต่ละประเภทแยกเป็นตำบล (๓)ในตำบลหนึ่งเก็บตามลำดับอักษรพยางค์แรก ชื่อสกุล ชื่อสกุลที่เป็นแซ่ให้นับตัวอักษรคำถัดไป ข้อ๘๘ การเก็บใบแจ้งการย้ายที่อยู่ให้เก็บดังนี้ (๑)แยกประเภทของแฟ้มดังนี้แฟ้มตอนที่ ๑ แฟ้มสำหรับเก็บใบแจ้งการย้ายที่อยู่ ตอนที่ ๑ แฟ้มตอนที่๒ แฟ้มสำหรับเก็บใบแจ้งการย้ายที่อยู่ ตอนที่ ๒ แฟ้มตอนที่๓ แฟ้มสำหรับเก็บใบแจ้งการย้ายที่อยู่ ตอนที่ ๓ แฟ้มสำหรับเก็บใบแจ้งการไปจากที่อยู่ชั่วคราวปลายทางทั้ง ๓ ตอน (๒)เก็บเป็นรายตำบล (๓)ในตำบลหนึ่งแยกเป็นรายหมู่บ้าน ข้อ๘๙ ใบแจ้งการย้ายที่อยู่ ตอนที่ ๑ตอนที่ ๒ และตอนที่ ๓ ที่ยังดำเนินการไม่แล้วเสร็จให้แยกเก็บไว้ในแฟ้มต่างหาก ข้อ๙๐ การเก็บสูติบัตรตอนที่ ๒ ให้เก็บดังนี้ (๑)เก็บในแฟ้มที่ทางราชการส่งให้ (๒)ให้ใช้แฟ้มละ ๑ ตำบล บรรจุสูติบัตร ตามลำดับ โดยให้ฉบับหลังสุดอยู่บน (๓)ในแฟ้มหนึ่ง ๆ นั้นให้บรรจุสูติบัตรจนเต็มตามขนาดบรรจุของแฟ้ม แม้จะสิ้นปีปฏิทินและขึ้นปีใหม่ก็ให้ใช้ติดต่อกันไปแต่ให้มีแผ่นกระดาษคั่นระหว่างปีเป็นเครื่องหมายสังเกตไว้ด้วย เมื่อใช้หมดแฟ้มหนึ่งแล้วให้ใช้แฟ้มใหม่เป็นแฟ้มที่ ๒,๓ .... ตามลำดับของตำบลเดียวกัน (๔)สำเนาสูติบัตร ตอนที่ ๒ ซึ่งได้รับจากสำนักทะเบียนอื่น กรณี "คนต่างท้องที่เกิดนอกบ้าน" ให้แยกเก็บไว้อีกแฟ้มหนึ่ง แต่เก็บรวมกันทุกตำบลตามลำดับ ข้อ๙๑ การเก็บมรณบัตร ตอนที่ ๒ให้ถือปฏิบัติเช่นเดียวกับการเก็บสูติบัตร ตอนที่ ๒ โดยอนุโลม ข้อ๙๒ เมื่อมีการตั้งสำนักทะเบียนใหม่หรือเปลี่ยนแปลงเขตอำเภอ ตำบล หมู่บ้าน ให้นายทะเบียนท้องถิ่นหรือนายทะเบียนอำเภอหรือนายทะเบียนตำบลที่เกี่ยวข้อง ส่งมอบทะเบียนบ้าน สำเนาทะเบียนบ้าน ทะเบียนคนเกิด ทะเบียนคนตายบัตรทะเบียนคน และบัญชีคนไปจากที่อยู่ชั่วคราวโดยทำบัญชีการส่งมอบไว้เป็นหลักฐาน ส่วนที่ ๗ แบบพิมพ์และการออกแบบพิมพ์ ตอนที่ ๑ แบบพิมพ์ที่ใช้ ข้อ๙๓ แบบพิมพ์ที่ใช้ในการทะเบียนราษฎรให้ใช้แบบพิมพ์ต่าง ๆ ดังนี้ (๑)ท.ร. ๑๔ เป็น บัตรทะเบียนบ้าน (๒)ท.ร. ๑๕ เป็น บัตรทะเบียนคนไทย (๓)ท.ร. ๑๖ เป็น บัตรทะเบียนคนต่างด้าว (๔)ท.ร. ๑๗ เป็น ใบแจ้งการย้ายที่อยู่ (๕)ท.ร. ๑๘ เป็น ใบรับแจ้ง (๖)ท.ร. ๑๙ เป็น สูติบัตร (๗)ท.ร. ๒๐ เป็น มรณบัตร (๘)ท.ร. ๒๑ เป็น ใบรับรองเหตุการตาย (๙)ท.ร. ๒๔ เป็น รายงานการตั้งชื่อตัวเด็ก (๑๐)ท.ร. ๒๕ เป็น บัตรลูกตายในท้อง (๑๑)ท.ร. ๒๖ เป็น ใบที่อยู่ชั่วคราว (๑๒)ท.ร. ๒๗ เป็น บัญชีคนอยู่ในบ้านชั่วคราว (๑๓)ท.ร. ๒๘ เป็น บัญชีคนไปจากที่อยู่ชั่วคราว (๑๔)ท.ร. ๒๙ เป็น ใบแจ้งการไปจากที่อยู่ชั่วคราวปลายทาง (๑๕)ท.ร. ๓๐ เป็น บัตรแจ้งให้เจ้าบ้านแจ้งการย้าย ตอนที่ ๒ การกรอกแบบพิมพ์ ข้อ๙๔ ให้ใช้ปากกาลูกลื่นหมึกสีดำหรือสีน้ำเงิน หรือพิมพ์ดีดกรอกรายการในแบบพิมพ์ที่เรียงซ้อนกันและมีกระดาษคาร์บอนสอดถ้าเป็นการกรอกรายการบนแบบพิมพ์แผ่นเดียวจะให้ปากกาหมึกซึมธรรมดาก็ได้แต่ต้องเป็นหมึกสีดำหรือสีน้ำเงิน การหมายเหตุแก้รายการต่างๆ ให้ใช้ปากกาหมึกซึมหรือปากลูกลื่น ข้อ๙๕ การกรอกข้อความลงในแบบพิมพ์ตามรายการต่างๆ ที่มีความในหัวข้อชัดเจนอยู่แล้วให้กรอกไปตามนั้นเว้นแต่ที่มีความหมายเป็นอย่างอื่นได้ ให้กรอกตามที่อธิบายไว้ในระเบียบนี้ บรรดารายการที่มี( กำกับไว้ให้ทำเครื่องหมาย ' ลงใน ( ซึ่งตรงกับรายการที่ถูกต้อง การลงชื่อนายทะเบียนหรือผู้ช่วยนายทะเบียนนั้นให้วงเล็บชื่อทะเบียน หรือผู้ช่วยนายทะเบียนด้วยตัวบรรจงไว้ใต้ลายมือชื่อ ๑.ท.ร. ๑๔ มีขนาด ๑๙ x ๓๐ ซ.ม. พิมพ์ข้อความ ๒ หน้า แผ่นหนึ่งเขียนรายการบุคคลได้ ๑๖ คน แผ่นที่บ้านหนึ่งมีทะเบียนบ้านแผ่นเดียว ให้ลงว่า แผ่นที่ ๑ แต่ถ้ามีจำนวนคนในบ้านมาก และให้ทะเบียนบ้านหลายแผ่นก็ให้เขียนเรียงลำดับแผ่นที่๑ แผ่นที่ ๒ แผ่นที่ ๓ เป็นต้นรวมแล้วมีจำนวนแผ่นเท่าใด ให้กรอกลงช่องในจำนวนแผ่น ชื่อสถานที่ให้ลงชื่อของบ้านนั้น ถ้าหากมี เช่นชื่อร้านค้า ชื่อสถานที่ทำการ สำนักงาน เป็นต้น ชื่อหมู่บ้านให้ลงชื่อหมู่บ้าน เช่น บ้านหนองหอย บ้านบางระกำ เป็นต้น ครอบครัวที่ถ้าบ้านใดมีหลายครอบครัว ให้ลงเป็นรายครอบครัวไป เมื่อขึ้นครอบครัวใหม่ให้ใช้เลขเรียงกันต่อไปเช่น ครอบครัวที่ ๑ครอบครัวที่ ๒ ชื่อตัวชื่อสกุล ให้เขียนให้ชัดเจน ถ้ามีบรรดาศักดิ์ก็ให้เขียนชื่อบรรดาศักดิ์ ถ้ามียศให้เขียนไว้หน้าชื่อตัวด้วย บุคคลที่ให้เขียนตั้งแต่บุคคลที่ ๑, ๒, ๓, ... ฯลฯ ไปตามลำดับของคนในบ้านใดไปจนหมดทุกคนในบ้าน ความเกี่ยวพันกับหัวหน้าครอบครัวให้ลงฐานะของคนในครอบครัวนั้น ว่ามีความเกี่ยวพันอย่างใดกับหัวหน้าครอบครัว เช่น ภรรยา บุตรคนใช้ เป็นต้น วันเดือน ปีเกิด ให้ใช้เขียนตามแบบสุริยคติ เช่น ๒๐ เม.ย. ๙๙ หรือ ๒๘ ก.พ. ๑๔ เป็นต้น ถ้าในทะเบียนบ้านเดิมลงไว้เป็นจันทรคติก็ให้คัดลอกลงเป็นทางจันทรคติ และถ้าเทียบเป็นแบบสุริยคติได้ ก็ให้เทียบแล้วลงไว้คู่กัน สัญชาติให้เขียนสัญชาติของบุคคลนั้นตามกฎหมายว่าด้วยสัญชาติ สัญชาติของมารดาบิดาให้เขียนสัญชาติของมารดาบิดาตามกฎหมายว่าด้วยสัญชาติ ย้ายเข้าหมายความถึงได้ย้ายเข้ามาอยู่ในบ้านนี้จากอำเภอใด จังหวัดใด เช่น อำเภอเมือง จังหวัดราชบุรีและต่อไปให้เขียนบ้านเลขที่และตำบลโดยย่อ เช่น ย้ายมาจากบ้านเลขที่ ๑๒ ตำบลในเมือง อำเภอเมืองราชบุรี จังหวัดราชบุรีให้เขียนคำว่า ๑๒ ต. ในเมือง และย้ายเข้ามาอยู่เมื่อ ให้เขียนโดยย่อเช่นย้ายเข้ามาอยู่ในบ้านนี้เมื่อวันที่ ๒๐ มีนาคม พ.ศ. ๒๕๑๔ ให้เขียนว่า ๒๐ มี.ค. ๑๔ แล้วลงชื่อนายทะเบียนในช่องลงชื่อนายทะเบียนถ้านายทะเบียนไม่สามารถลงชื่อได้ให้ผู้ช่วยนายทะเบียนลงชื่อแทน และให้เขียนไว้ใต้ชื่อว่า"แทน" ในกรณีเพิ่มเด็กเกิดใหม่ลงในทะเบียนบ้านให้กรอกเลขที่สูติบัตรลงในช่องอำเภอ และกรอก วัน เดือน ปีที่แจ้งลงในช่องมาอยู่เมื่อและให้นายทะเบียนลงนามในช่องลงชื่อนายทะเบียน ย้ายออกหมายความถึงได้ย้ายออกไปจากบ้านนี้ไปอยู่ ณ ที่ใด และเมื่อใด ให้เขียนโดยย่อเช่นเดียวกับการย้ายเข้ามาแล้วลงชื่อนายทะเบียนในช่องลงชื่อนายทะเบียนถ้านายทะเบียนไม่สามารถลงชื่อไดให้ผู้ช่วยนายทะเบียนลงชื่อแทนและเขียนไว้ใต้ชื่อว่า "แทน" ได้รับตอบแล้วให้ลงชื่อนายทะเบียนและ วัน เดือน ปี ที่ได้รับตอบจากสำนักทะเบียนอื่นว่าบุคคลที่ย้ายออกไปนั้นได้ย้ายเข้าแล้ว การบันทึกแก้ไขรายการในทะเบียนบ้าน การแก้ไขรายการเช่น มีการเปลี่ยนชื่อตัว ชื่อสกุล ให้หมายเหตุย่อ ๆ ไว้ด้วยสีแดง แล้วลงชื่อนายทะเบียนกำกับ โดยไม่ต้องเขียนข้อความว่า"แก่ตาม" หรือ "แก้ตามหนังสือ" เช่น การแก้ชื่อสกุลเพราะการสมรสก็เขียนไว้ในบรรทัดเดียวกันว่า "อ.ลาดยาว คร.๒ ที่ ๑๕/๑๒๕๐/๒๕๑๕"หรือการแก้รายการตามหนังสือของจังหวัดที่สั่งให้แก้ ลงย่อว่า "ที่ นว. ๑๙/๑๘๓๐ ลว. ๑ ธ.ค. ๑๕" หรือการแก้ตามหลักฐานการเปลี่ยนชื่อตัวชื่อสกุล ลงย่อ "ช.........ที่...../......." การหมายเหตุนั้นให้หมายเหตุไว้ในบรรทัดเดียวกับรายการที่แก้การหมายเหตุนอกบรรทัดให้ใช้เฉพาะในกรณีจำเป็นไม่มีที่จะหมายเหตุเท่านั้น ๒.ท.ร. ๑๕ บัตรทะเบียนคนไทย เป็นบัตรสีขาว ขนาด ๑๒.๕ x ๒๐ ซ.ม. ใช้กรอกข้อความทั้ง ๒ หน้า ลำดับอักษรชื่อสกุลให้กรอกอักษรคำแรกของชื่อสกุล เช่น สุ โพ เพียร สำหรับชื่อสกุลที่ขึ้นต้นด้วยแซ่ให้ใช้คำถัดไปจากคำว่าแซ่เป็นคำแรก การตัดรหัสบัตรให้ใช้กรรไกรตัดรหัสบัตรตอนล่างตรงกับ ปี พ.ศ. ที่ผู้มีบัตรเกิดตามวิธีการดังนี้ ก.คนเกิดปี พ.ศ. ๒๔๙๐ และก่อนหน้านั้นให้ตัดเป็นคนเกิดปี ๒๔๙๐ ทั้งหมด ข.การเกิดตั้งแต่ปี พ.ศ. ๒๔๙๐ เป็นต้นมา ให้ตัดบัตรตามช่องดังนี้ (๑)ช่องด้านซ้ายตัดปี พ.ศ. เต็มสิบของแต่ละ พ.ศ. คือ ๒๔๙๐, ๒๕๐๐, ๒๕๑๐ ฯลฯ เศษของสิบ เช่น พ.ศ. ๒๔๙๓, ๒๔๙๔, ๒๕๐๑ตัดเศษของสิบให้ตัดตรงช่องเศษนั้น ๆ ทางด้านขวา คือ ๓, ๔, ๑ เป็นต้น (๒)สำหรับคนเกิดในปี พ.ศ. เต็มสิบ ไม่มีเศษของสิบ เช่น ๒๔๙๐, ๒๕๐๐, ๒๕๑๐ คือปีที่ลงท้ายด้วยศูนย์ (๐) ให้ตัดบัตรทางขวามือช่องศูนย์(๐) ด้วย ที่อยู่ปัจจุบันลงรายการที่อยู่ตามที่มีชื่ออยู่ในทะเบียนบ้านขณะที่ทำบัตรทะเบียนคน รายการย้ายที่อยู่ ก.ย้ายออก ลงวันที่ เดือน ปี ที่ย้ายออกจากบ้าน และลงชื่อนายทะเบียนท้องถิ่นหรือนายทะเบียนอำเภอ[ดูข้อมูลจากภาพกฎหมาย][รก.๒๕๑๖/๗/พ๑/๑๙ มกราคม ๒๕๑๖]